Okresná prokuratúra Nitra 
Damborského 1, 949 99 Nitra 1

Sp. zn. : 2 Pv 747/11/4403	Nitra, 21.9.2012
EEČ : 2-32-131-2012

U Z N E S E N I E

Trestná vec:	obvinený XXXXX  
Prečin:	Zanedbanie povinnej výživy podľa § 207 odsek 3 písmeno b, odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nitra
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 326,14 € 
b.	Peňažná suma určená na všeobecne prospešné účely: 100,00 € 
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX
realizované policajtom OÚ vyšetrovania PZ XXXXX pod spisovou značkou ORP-1601/2-OVK-NR-2011.
- obvinený XXXXX slobodne, vážne a určito vyhlásil, že spáchal skutok, za ktorý je stínaný na tom skutkovom základe, že hoci má zo Zákona o rodine zákonnú povinnosť vyživovať alebo zaopatrovať svoje maloleté deti XXXXX, nar. XXXXX a XXXXX, nar. XXXXX, ktoré boli zverené do výchovy matky XXXXX bytom XXXXX a XXXXX súdu XXXXX sp.zn. 14C 26/05-14 zo dňa 18.07.2005 s nadobudnutou právoplatnosťou dňa 26.08.2005 bol zaviazaný prispievať na výživu maloletej Daniely sumou 1000,- Sk (33,15 €) a maloletej Ivony sumou 1000,- Sk (33,15 €) mesačne k rukám matky, vždy do 15-teho dňa v mesiaci vopred odo dňa právoplatnosti rozsudku, pričom si túto vyživovaciu povinnosť pravidelne neplnil, čím mu vznikol po odpočítaní čiastkových úhrad dlh na zameškanom výživnom  za obdobie od 01.06.2009 do 31.08.2012 vo výške 1 326,14 €, 
a tým najmenej tri mesiace v období dvoch rokov neplnil z nedbanlivosti zákonnú povinnosť vyživovať alebo zaopatrovať iného a skutok spáchal závažnejším spôsobom konania -  po dlhší čas,

-	obvinený XXXXX uznal výšku dlžného výživného a dňa 03.09.2012 na pošte XXXXX, na adresu matky detí poukázal poštovou poukážkou č. 12081 sumu 1392,53 €, čím uhradil dlh    na zameškanom výživnom v sume 1 326,14  €, spolu s bežným výživným 66,39 €     za mesiac september 2012, spolu v sume 1392,53 €; 
-	dňa 03.09.2012 poukázal na účet Okresnej prokuratúry v Nitre, číslo účtu 1836496151/0200, peňažnú sumu vo výške 100,- EUR, bez určenia čiastky na všeobecne prospešné účely podľa § 224 odsek 1, odsek 2 Trestného poriadku a teda celá suma sa považuje za poukázanú štátu na peňažnú pomoc poškodeným podľa osobitného zákona;
a
-	skutok úprimne oľutoval, matke svojich detí sa ospravedlnil a podľa vyhlásenia svedkyne XXXXX, neplatením výživného nebola spôsobená jej a ani deťom iná škoda a skutok nemal trvalo nepriaznivé následky.
Odôvodnenie: 
Vyšetrovateľ Okresného riaditeľstva Policajného zboru v Nitre, Odbor kriminálnej polície, uznesením ČVS: ORP-1601/2-OVK-NR-2011 zo dňa 25.11.2011 podľa § 199 odsek 1 Trestného poriadku začal trestné stíhanie za prečin zanedbania povinnej výživy podľa § 207 odsek 1, odsek 3 písmena a), písmeno b)   Trestného zákona.

Dňa  18.04.2012 vyšetrovateľ uznesením vydaným pod vyššie uvedeným ČVS, podľa         § 206 odsek 1 Trestného poriadku vzniesol obvinenie voči XXXXX za prečin zanedbania povinnej výživy podľa § 207 odsek 1, odsek 3 písmeno b)   Trestného zákona na skutkovom základe uvedenom vo výrokovej časti tohto uznesenia.

	Preskúmaním celého spisového materiálu ORP-1601/2-OVK-NR-2011 som zistila, že obvinený XXXXX  sa svojím konaním dopustil spáchania prečinu zanedbania povinnej výživy, pričom ide o prečin, za ktorý Trestný zákon ustanovuje trest odňatia slobody na jeden až päť rokov, teda horná hranica trestu odňatia slobody pri tomto prečine neprevyšuje hornú hranicu trestu odňatia slobody uvedenú v § 220 odsek 1 Trestného poriadku.

Obvinený XXXXX  a poškodená XXXXX uzavreli dňa 14.08.2012 v konaní pred probačným a mediačným úradníkom Okresného súdu v Nitre XXXXX    (č. k. 1M 10/2012) Dohodu o zmieri, z obsahu ktorej vyplýva, že obvinený uznal dlh na zameškanom výživnom, ktorý sa zaviazal uhradiť do 04.09.2012. Na základe predložených listinných dôkazov bolo preukázané, že obvinený XXXXX  dňa 03.09.2012 na pošte XXXXX, na adresu matky detí poukázal poštovou poukážkou č. 12081 sumu 1392,53 €, čím uhradil dlh    na zameškanom výživnom v sume 1 326,14  €, spolu s bežným výživným za mesiac september 2012 spolu v sume 1392,53 €. Poškodená XXXXX v dohode o zmieri vyhlásila, že iný nárok na náhradu škody v predmetnej trestnej veci neuplatňuje, nakoľko jej iná ujma konaním obvineného nevznikla.

 Obvinený XXXXX  slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný. 
	Obvinený XXXXX  dňa 03.09.2012 poukázal na účet Okresnej prokuratúry v Nitre číslo 1836496151/0200 peňažnú sumu vo výške 100,- EUR určenú v celej výške štátu na peňažnú pomoc poškodeným podľa osobitného zákona;
Táto suma určená probačným a mediačným úradníkom s prihliadnutím na ochotu a úprimné oľutovanie obvineného, na dotknutý záujem a vzniknuté následky, nie je zrejme neprimeraná závažnosti spáchaného prečinu.

Obvinený XXXXX  a poškodená XXXXX  súhlasili s uzatvorením zmieru.

Z odpisu registra trestov obvineného XXXXX vyplýva, že doposiaľ nebol súdne trestaný.

Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvineného a na jeho osobné a majetkové pomery som dospela k záveru, že rozhodnutie o schválení zmieru a o zastavení trestného stíhania je dostačujúce. 

Preto som rozhodla tak, ako je to uvedené vo výrokovej časti tohto uznesenia.  

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Soňa Struhárová
prokurátorka